**Referat**

**for møde i Stiftsrådet**

**torsdag den 28. maj 2020 kl. 16.00**

|  |  |
| --- | --- |
| **Sted** | Mødet afholdes over Skype forbindelse |
| **Mødedeltagere** | Biskop Lise-Lotte Rebel, domprovst Steffen Ravn Jørgensen, provst Grete Bøje, sognepræst Kim Eluf Fischer Nielsen, sognepræst Per Melhof, Søren Ødum Nielsen – Kgs. Lyngby provsti, Benny Strømberg Klitbo – Glostrup provsti, , Verner Bech – Hillerød provsti, Hans-Henrik Nielsen – Ballerup-Furesø provsti, John Theil Münster – Rudersdal provsti |
| **Afbud** | Tove Wissing Bahne – Rødovre-Hvidovre provsti, Bent Peetz – Frederiksværk Provsti, Birthe Larsen – Frederikssund provsti, Michael Georg Clan - Fredensborg provsti, sognepræst Cecilia Lotko Pontoppidan, Otto Rühl – Helsingør Domprovsti, Mogens Kühn Pedersen – Gladsaxe-Herlev provsti, Niels Neerup Villumsen – Høje Taastrup, Jens Bache – Gentofte provsti |
| **Fraværende uden afbud** |  |
| **Fra stiftsadministrationen** | Stiftskontorchef Annette Nordenbæk og stiftsfuldmægtig Mirja Engberg Bramsen |

**DAGSORDEN BESLUTNINGSREFERAT**

|  |  |  |
| --- | --- | --- |
| **1** | **Godkendelse af dagsorden** | Godkendt. |
| **2** | **Referat af møde den 27. februar 2020 til godkendelse**  Udskydes til næste møde den 3. september 2020 | Taget til efterretning. |
| **3** | **Meddelelser**  **-** ved formanden  - ved biskoppen  - ved stiftskontorchefen | **Formanden:**  Formanden orienterede om, at underskriftsblad underskrives til næste møde den 3. september 2020.  Bent Peetz fraflytter stiftet, og hans afløser deltager fra næste gang.  **Biskoppen:**  Biskoppen orienterede om, at mange arrangementer og møder har været aflyst eller afholdt via skype under nedlukningen grundet Covid19.  Nu er vi godt i gang igen, og der har allerede været afholdt en del møder med menighedsråd vedrørende ansættelse af præster.  Der har været mange udsættelser og aflysninger, hvilket medfører at efteråret bliver travlt for alle.  Desværre er Stiftskonventet på Grundtvigs Højskole aflyst som følge af Covid19.  Der afholdes ordination den 21. juni 2020.  Der har løbende været afholdt skype møder mellem provster og biskopper, og det har fungeret, men det er savnet at holde fysiske møder.  Der blev afholdt bispemøde den 28. april 2020 via skype, og nu er der forestående bispemøde i Haderslev om to uger.  **Stiftskontorchefen:**  Stiftskontorchefen orienterede om, at der er udnævnt ny kongelig bygningsinspektør fra 1. maj 2020, og det blev vores ”gamle” kgl. bygningsinspektør Fogh & Følner, et samarbejde vi har været meget glade for og derfor kan vi kun hilse det velkommen på ny at samarbejde med dem.  Kirkegårdskonsulentener fortsat sygemeldt og sagerne varetages fortsat af landskabsarkitekt MAA Susanne Wagner. Denne ordning har vi indtryk af fungerer, men vi er opmærksomme på, at der skal en afklaring til mht fremtiden og det arbejdes der på.  Der er i sidste uge – via DAP’en og stiftets nyhedsbrev – blevet udmeldt konsulentrunde i byggesager den 25. og 26. august 2020. Vi har allerede tilbage i november 2019 annonceret denne dato og er glade for, at vi med genudnævnelse af vores tidligere kongelig bygningsinspektør har kunne fastholde disse datoer. Indtil videre er der 2 sager tilmeldt (Gilleleje kirke – nyt orgel, og Skovshoved kirke – udbygning). Så I må gerne gøre reklame for muligheden – menighedsrådene skal ikke holde sig tilbage mht. at tilmelde sig. Tilmeldingen sker via indsendelse af problembeskrivelse til provstiet som videresender til stiftsadministrationen. |
|  | **Beslutningspunkter** |  |
| **4** | Bibliarium  Endelig godkendelse, herunder godkendelse af lånets løbetid på 20 år  Bilag:  Formandens indstilling og udfyldende oplysninger om Bibliarium, organisering og driftsbudget 2020 | Stiftsrådet godkendte endeligt at yde lånet med løbetid på 20 år, og på de samme konditioner som vedtaget på stiftsrådsmødet den 27. februar 2020 (bortset fra løbetiden). |
| **5** | Valg af et lægt medlem til at indgå i Landsnet-værket for kirken på Landet.  Bilag:  - Mail fra FUV – svarfrist senest den 29. maj  2020 til Yvonne Alstrup, FUV: yna@km.dk | Ingen af de tilstedeværende ønskede at melde sig.  Det blev besluttet, at administrationen forespørger hos de to medlemmer i stiftsrådet, der repræsenterer Frederiksværk og Frederikssund Provsti, om de eller en anden i provstiet kunne være interesseret, grundet disses landlige beliggenhed. |
| **6** | **Viborg Stift**  Bilag:  - Endelige invitation og program til konferen-  cen ”Forholdet mellem tilsyn og ledelse” den  5. og 6. november 2020.  Invitationen blev sendt ud til medlemmerne den 29. april 2020.  Ved en beklagelig fejl er der lagt op til at stiftsrådsmedlemmerne selv kan tilmelde sig, men der er begrænsning på 1 medlem pr. stiftsråd, hvorfor det skal besluttes hvem der deltager.  Frist for tilmelding er rykket frem til den 2. juni 2020. | John Theil Münster, Mogens Kühn og  Hans-Henrik Nielsen havde tilmeldt sig**.**  Der er kun en enkelt plads til stiftsrådet.  Hans-Henrik Nielsen har forespurgt hos FUV, og der er ikke fyldt op endnu.  Hvis der bliver fyldt op, bemyndiges  formanden til at træffe beslutning om hvem der deltager, hvis der kun kan komme en enkelt med fra stiftsrådet. |
| **7** | **Status for stiftsmidlerne**  Bilag:  - Oversigt over stiftsmidler og Kapital-  opgørelse for Helsingør Stift  Bilaget er udsendt med dagsorden, og der vil ikke være mundtlig gennemgang. | Taget til efterretning. |
| **8** | **Bindende stiftsbidrag – 2020**  Bilag:   * Budgetopfølgning pr. 31. marts 2020   Bilaget er udsendt med dagsorden, og der vil ikke være mundtlig gennemgang. | Taget til efterretning. |
| **9** | **Kommende møder**  Torsdag den 3. september 2020 kl. 16.00  Torsdag den 19. november 2020 kl. 16.00  Torsdag den 4. marts 2021 kl. 16.00 |  |
| **10** | **Eventuelt** | Hans-Henrik Nielsen har sendt mail ud til alle stiftsrådets medlemmer om mulig udsættelse af menighedsrådsvalg.  Hans-Henrik Nielsen vil gerne have alles tilkendegivelser til dette.  Der var enighed om, at der ikke er grundlag for at udsætte menighedsrådsvalg.  Det opleves, at mange menighedsråd ønsker der afholdes valg.  Domprovsten sender en mail herom på vegne af provsterne i stiftet. |

Mødet sluttede kl. 16.30.